Diari Oficial de la Generalitat Valenciana


Sumari del DOGV 9382, del 13-07-2022 (2022/6433)

RESOLUCIÓ 588/2022, de 6 de juliol de 2022, del Director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball de naturalesa funcionarial número 2, cap/a d'Àrea d'Administració, Recursos Humans i Gestió Econòmica, i s'aproven les bases que regeixen la convocatòria. Convocatòria número LD 1/2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9382

Data del DOGV
:   13-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6433


Data del document
:   06-07-2022

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ 588/2022, de 6 de juliol de 2022, del Director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball de naturalesa funcionarial número 2, cap/a d'Àrea d'Administració, Recursos Humans i Gestió Econòmica, i s'aproven les bases que regeixen la convocatòria. Convocatòria número LD 1/2022. [2022/6433]  
L'article 29.2 de la Llei 11/2016, de 28 de novembre, de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, l'Agència), sotmet la provisió dels llocs de treball de l'Agència a les normes de la Llei de funció pública valenciana.  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic (d'ara en avant TREBEP), i l'article 115.1 de la Llei 4/2021, de 16 d'abril, de la Funció Pública Valenciana (d'ara en avant, LFPV), el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'acompliment del lloc.  
  
Vist que el lloc de treball número 2, cap/a d'Àrea d'Administració, Recursos Humans i Gestió Econòmica, es troba vacant, a través de la present convocatòria es pretén proveir el mateix d'acord amb la vigent relació de llocs de treball aprovada per Resolució núm. 630/2020, de 16 de desembre (DOGV 8985, 29.12.2020).  
  
En virtut d'això, conforme amb el que es disposa en els articles 110 i següents de la LFPV, fent ús de les atribucions conferides per article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 2.7.2019), resolc:  
  
Primer  
Convocar per a la seua provisió pel sistema de lliure designació el lloc de treball que s'assenyala en l'annex I d'aquesta resolució.  
  
Segon  
Aprovar les bases que regiran la present convocatòria i que figuren en l'annex II d'aquesta resolució.  
  
Tercer  
Aprovar els models de sol·licitud d'admissió per a la provisió d'aquest lloc de treball i de declaració responsable, que figuren respectivament en els annexos III i IV d'aquesta resolució.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació d'acord amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant el jutjat contenciós administratiu corresponent en el termini de dos mesos, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime procedent.  
  
València, 6 de juliol de 2022.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.  
  
  
  
ANNEX I  
Lloc de treball convocat  
F: Funcionaris de carrera.  
LD: Lliure designació.  
AP: Obert a altres administracions públiques.  
  
  
Núm. LLOC-DENOMINACIÓ-FUNCIONS  
2. Cap/a d'Àrea d'Administració, Recursos Humans i Gestió Econòmica  
El/la titular de l'Àrea d'Administració, Recursos Humans i Gestió Econòmica té les funcions següents:  
1. Dirigir, coordinar i supervisar el funcionament i l'organització de les unitats dependents.  
2. Executar les tasques d'administració i gestió dels recursos humans i materials, dels serveis generals, dels béns i de la contractació administrativa de l'Agència.  
3. Preparar, tramitar i fer seguiment dels processos de provisió de llocs de treball.  
4. Elaborar, preparar i gestionar la nòmina del personal de l'Agència.  
5. Elaborar la proposta d'avantprojecte de pressupost de l'Agència i, en el seu cas, les seues modificacions.  
6. Dirigir la gestió econòmica i comptable de l'Agència, tramitant els corresponents documents administratius.  
7. Preparar la liquidació pressupostària i formular els comptes anuals.  
8. Gestionar la tresoreria i administrar els pagaments i ingressos.  
9. Realitzar la programació, la tramitació, el seguiment i el control de les diferents fases d'execució de la contractació de l'Agència.  
10. Dirigir i coordinar els serveis, instal·lacions i ús de locals de l'Agència, portant l'inventari de béns i drets patrimonials de l'Agència.  
  
11. Informar sobre els assumptes relatius a l'àrea i elaborar propostes en relació amb els assumptes que ho requerisquen.  
12. Tramitar les publicacions als diaris oficials corresponents.  
13. Aquelles altres que se li assignen pel director o la directora de l'Agència.  
  
  
  
  
  
ANNEX II  
Bases de la convocatòria  
  
Primera. Objecte i forma de provisió  
És objecte d'aquesta convocatòria la provisió, pel sistema de lliure designació, de lloc de treball de l'Agència de Prevenció i Lluita contra el Frau i la Corrupció de la Comunitat Valenciana descrit en l'anterior annex I d'aquesta resolució.  
  
Segona. Requisits de participació  
1. Podrà participar en aquesta convocatòria el personal funcionari de carrera de les diferents administracions públiques, institucions i entitats públiques, que reunisca els requisits que estableix la normativa vigent i, en particular, els establits en l'anterior annex I d'aquesta resolució.  
  
No podrà participar el personal suspés en ferm mentre dure la suspensió.  
2. Els requisits de participació hauran de reunir-se en la data de finalització del termini de presentació de sol·licituds i mantindre's els mateixos durant tot el procediment de selecció fins al moment de la presa de possessió.  
  
Tercera. Sol·licitud de participació, lloc i termini de presentació  
1. La sol·licitud, acompanyada d'un historial professional de competències i capacitats (currículum complet) i de còpia de la documentació acreditativa dels requisits i mèrits que presenten les persones aspirants, ha d'adaptar-se al model que es publica en l'annex III d'aquesta convocatòria.  
Els annexos III i IV de la convocatòria es troben disponibles en la pàgina web de l'Agència (Convocatòries per a la provisió de llocs de treball. Convocatòria LD 1/2022):  
https://www.antifraucv.es/informacion-institucional-y-de-organizacion/  
2. Les sol·licituds de participació es presentaran a través del registre electrònic d'aquesta Agència https://sede.antifraucv.es/opencms/opencms/sede, efectuant-se únicament per mitjans electrònics per reunir la consideració de personal funcionari de carrera.  
3. El termini de presentació serà de deu dies naturals, comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
Així mateix, aquesta convocatòria es remetrà per a la seua publicació en el Butlletí Oficial de les Corts Valencianes.  
  
Quarta. Documentació acreditativa dels requisits i mèrits a aportar  
1. A la sol·licitud, degudament emplenada, s'acompanyaran els documents (original o còpia) justificatius dels requisits i mèrits relatius al lloc de treball convocat i qualsevol altre document que es considere d'interés, així com declaració responsable de la veracitat d'aquesta documentació, segons model que es publica en l'annex IV d'aquesta convocatòria.  
2. En relació amb el compliment dels requisits exigits, s'haurà de presentar la següent documentació:  
a) Fotocòpia del Document Nacional d'Identitat o document equivalent.  
b) Fotocòpia del nomenament com a personal funcionari de carrera del subgrup de titulació que dona accés al lloc al qual s'opta o documentació que l'acredite.  
c) Fotocòpia de la titulació universitària exigida com a requisit.  
d) Acreditació documental de l'experiència requerida: certificat, informe o full de serveis de l'administració pública, institució pública o entitat pública d'origen i, en el seu cas, d'aquelles altres en les quals s'haguera prestat serveis.  
e) Acreditació documental de la formació requerida.  
3. En relació amb els mèrits, s'acompanyarà la documentació corresponent que els acredite.  
  
Cinquena. Comprovació del compliment dels requisits de participació  
La Unitat de Gestió Administració de l'Agència comprovarà el compliment dels requisits de les persones participants, requerint, en el seu cas, les esmenes pertinents. Una vegada realitzats aquests tràmits, emetrà informe a aquest efecte, que remetrà a la persona titular de la Direcció de l'Agència per a la seua resolució, conforme al que es preveu en l'article 115 de la Llei de la Funció Pública Valenciana.  
  
Sisena. Avaluació i resolució de la convocatòria del procediment de provisió  
1. Amb caràcter previ a la resolució d'aquesta convocatòria, es podran realitzar entrevistes a les persones participants que reunisquen els requisits exigits, per a la comprovació de la seua capacitat i mèrits, així com les seues habilitats, actituds i aptituds en relació amb les funcions concretes a desenvolupar i els principis d'actuació del personal de l'Agència a què es refereix l'article 5 del seu Reglament de funcionament i règim interior.  
2. La persona titular de la Direcció de l'Agència resoldrà, bé l'adjudicació del lloc convocat a favor de la persona que considere més idònia per al seu acompliment, encara que es declare deserta la convocatòria fins i tot existint persones que reunisquen els requisits exigits si considera que cap resulta idònia.  
3. La resolució de la convocatòria haurà d'indicar el termini en el qual haja de tindre lloc la presa de possessió al nou destí.  
4. La resolució de la convocatòria serà objecte de publicació en el Diari Oficial de la Generalitat Valenciana i en el Butlletí Oficial de les Corts Valencianes.  
  
Setena. Termini de resolució  
La present convocatòria es resoldrà en un termini no superior a dos mesos, comptats des de l'endemà a la data de finalització del termini de presentació de sol·licituds.  
  
Huitena. Compliment de l Codi ètic i de conducta de l'Agència  
  
Les persones participants en aquesta convocatòria es comprometen a conéixer i complir el Codi ètic i de conducta de l'Agència de Prevenció i Lluita contra el Frau i la Corrupció de la Comunitat Valenciana, aprovat mitjançant Resolució núm. 82/2022, de 10 de febrer, del director de l'Agència (DOGV 9281, 18.02.2022).